**Naziv obveznika: GLAZBENA ŠKOLA JASTREBARSKO**

**Adresa obveznika: Zrinski-Frankopanska 13**

**Jastrebarsko**

Broj RKP-a: 23903

OIB: 30027035089

MB: 01761021

Razina: 21

Razdjel: 000

Šifra djelatnosti: 8532

Šifra grada/općine: 169

Klasa: 400-04/24-01/02

URBROJ: 238-12-109-02-24-1

**BILJEŠKE UZ FINANCIJSKE IZVJEŠTAJE ZA**

**RAZDOBLJE 1. SJEČNJA 2023. – 31. PROSINAC 2023.**

Glazbena škola Jastrebarsko posluje u skladu sa Zakonom o odgoju i obrazovanju u osnovnoj i srednjoj školi te Statutom Škole. Škola obavlja djelatnost osnovonoškolskog glazbenog obrazovanja. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Poslovanje Glazbene škola Jastrebarsko obavlja se preko računa u Hrvatskoj poštanskoj banci IBAN broj:HR5723900011100312622. Škola nije u sustavu PDV-a.

Podaci za popunjavanje financijskih izvještaja preuzeti su iz Glavne knjige koju informatički podržava Optimus Lab d.o.o.

U Glazbenoj školi Jastrebarsko zaposleno je 26 djelatnika, od toga 19 učitelja i 7 administrativno - tehničkih djelatnika. Na puno radno vrijeme zaposleno je 16 učitelja dok su tri učitelja zaposlena na pola radnog vremena. Njihove plaće i materijalna prava financiraju se iz državnog proračuna. Plaće i materijalna prava za administrativno – tehničko osoblje: ravnateljicu, tajnicu (zamjena za tajnicu koja je na rodiljnom dopustu), voditeljicu računovodstva, dvije spremačice i domara osiguravaju se iz proračuna Grada Jastrebarskog.

*Bilješke uz izvještaj o prihodima i rashodima, primicima i izdacima*

***Obrazac PR-RAS***

Ukupni prihodi Glazbene škole Jastrebarsko ostvareni su u iznosu od 645.944,82 eura što je u odnosu na izvještajno razdoblje prethodne godine povećanje od 11,4%.

Ukupni rashodi poslovanja u izvještajnom razdoblju iznose 641.028,63 eura odnosno povećanje od 13,7%.

Rashodi za nefinancijsku imovinu u izvještajnom razdoblju ostvareni su u iznose 6.292,05 eura. U 2023. godini Glazbena škola Jastrebarsko kupila je dva violočela 4/4 , jedno violončelo 1/4, dva violočela 1/2, te jednu violinu 1/4.

U tablici su prikazani ukupni prihodi i primici te rashodi i izdaci ostvareni u izvještajnom razdolju.

|  |  |  |
| --- | --- | --- |
| **Ostvareno u 2023. godini** | **Šifra** | **Iznos- EURO** |
| **PRIHODI POSLOVANJA** | **6** | **645.944,82** |
| Proračun Grad Jastrebarsko |  | 134.461,82 |
| Tekuće pomoći iz državnog proračuna proračunskim korisnicima proračuna JLP(L)S – Ministarstvo znanosi i obrazovanja |  | 460.071,99 |
| Tekuće pomoći proračunskim korisnicima iz proračuna JLP(L)S koji im nije nadležan – Ministarstvo kulture |  | 3.981,68 |
| Prihodi od financijske imovine -kamate |  | 0,12 |
| Sufinanciranje cijene usluge, participacije i slično- školarina i najam instrumenta učenika |  | 38.887,12 |
| Ostali nespomenuti prihodi po posebnim propisima – kotizacija Škola saksofona „Jaski 2021“. |  | 4.780,00 |
| Prihodi od pruženih usluga – najam dvorane |  | 2.380,00 |
| Donacije od pravnih i fizičkih osoba izvan općeg proračuna |  | 1.382,09 |
| **RASHODI POSLOVANJA** | **3** | **641.028,63** |
| Plaće ( bruto) |  | 453.053,08 |
| Ostali rashodi za zaposlene |  | 23.090,12 |
| Doprinosi na plaće |  | 74.753,87 |
| Naknada troškova zaposlenima |  | 33.434,11 |
| Rashodi za materijal i energiju |  | 14.329,86 |
| Rashodi za usluge |  | 24.498,29 |
| Naknade troškova osobama izvan radnog odnosa |  | 1.094,16 |
| Ostali nespomenuti rashodi poslovanja |  | 15.868,74 |
| Ostali financijski rashodi |  | 906,40 |
| **RASHODI ZA NABAVU NEFINANCIJSKE IMOVINE** | **4** | **6.292,05** |
| Postrojenja i oprema |  | 6.292,05 |
| UKUPNI PRIHODI | 6 | 645.944,82 |
| UKUPNI RASHODI | 3 i 4 | 647.320,68 |
| UKUPAN MANJAK PRIHODA |  | 1.375,86 |
| Višak prihoda - preneseni ( 2022. godina) |  | 4.572,69 |
| Višak prihoda raspoloživ u sljedećem razdoblju |  | 3.196,83 |

U bilješkama uz Izvještaj o prihodima i rashodima, primicima i izdacima navode se razlozi zbog kojih je došlo do većih odstupanja u tekućem izvještajnom razdoblju u odnosu na ostvareno izvještajno razdoblje prethodne godine. Veća odstupanja podrazumijevaju odstupanja od 10% u odnosu na prethodnu godinu na četvrtoj razini računskog plana.

***Bilješka br.1 - šifa 6361****- Tekuće pomoći proračunskim korisnicima iz proračuna koji im nije nadležan.*

Navedeni prihodi u odnosu na izvještajno razdoblje prethodne godine povećani su za 14.1% i iznose 464.053,67 eura. Do navedenog povćanje došlo zbog povećanja osnovice, dogovorenog privremenog dodatka i zapošljavanja učitelja saksofona na nepuno radno vrijeme.

***Bilješka br. 2.******– šifra 6615*** *– Prihodi od pruženih usluga*

U izvještajnom razdoblju ostvaren je prihod u iznosu od 2.380,00 eura što je u odnosu na prethodno izvještajno razdoblje povećanje od 500 % zbog većeg broja najma dvorane.

***Bilješka br. 3.*** ***– šifra 6711***- *Prihodi iz nadležnog proračuna za financiranje rashoda poslovanja*

U izvještajnom razdoblju ostvaren je prihod u iznosu od 133.797,82 eura što je u odnosu na ostvareno u izvještajnom razdoblju prethodne godine povećanje od 10,5%. Razlog povećanja je kao što je navedeno u bilješki br.1.

***Bilješka br. 4. - šifra 3111****– Plaće za redovan rad*

U prethodnom izvještajnom razdoblju ostvareno je 393.541,76 eura rashoda po navedenoj stavci dok su u tekućoj godini rashodi za plaće iznosili 453.053,08 eura, što je povećanje od 15,1%. Do navedenog povećanja došlo je zbog povećanja osnovice i privremenog dodatka na plaću koji se primjenjuje počevši s plaćom za lipanj 2023. te zbog zapošljavanja učitelja saksofona na nepuno radno vrijeme.

***Bilješka br. 5. - šifra 3113*** *- Plaće za prekovremeni rad*

U izvještajnom razdoblju ostvareni su rashodi u iznosu od 20.448,35 eura – povećanje od 16,6 % u odnosu na ostvareno u izvještajnom razdoblju prethodne godine je zbog povećanja satnica prilikom prelaska učenika iz 3. razreda u 4. razred glazbene škole.

***Bilješka br. 6. - šifra 3132–*** *Doprinosi za obvezno zdravstveno osiguranje*

U prethodnom izvještajnom razdoblju ostvareno je 64.934,40 eura po navedenoj stavci dok je u tekućem izvještajnom razdoblju ostvareno 74.753,87 eura. Do povećanja od 15,1 % došlo je kao što je navedeno u bilješki br.1.

***Bilješka br. 7. - šifra 3211*** *– Službena putovanja*

U prethodnom izvještajnom razdoblju ostvareno je 5.160,90 eura po navedenoj stavci dok je u tekućem izvještajnom razdoblju ostavreno 6.467,27 eura. Do navedenog povećanja od 14,6 % došlo je zbog sudjelovanja većeg broja učitelja na stručnim vijećima i natjecanjima.

***Bilješka br. 8. - šifra 3212****- Naknada za prijevoz, za rad na terenu i odvojeni život*

U izvještajnom razdoblju ostvareni su rashodi u iznosu od 26.480,84 eura što je povećanje od 14,3% zbog povećanje cijena usluga autoprijevoznika.

***Bilješka br. 9 .- šifra 3231*** *– Usluge telefona, pošte i prijevoza*

U izvještajnom razdoblju ostvareni su rashodi u iznosu od 2.928,08 eura odnosno povećanje od 18,2 %. U lipnju 2023. godine učenici i učitelji GŠ Jastrebarsko drugi put su bili gosti Glazbenog odjela pri O.Š. Dragutina Tadijanovića u Vukovaru. U dvorani Hrvatskog doma u Vukovaru 1. lipnja održan je zajednički koncert učenika dviju škola pod nazivom „Prijateljstvo u radosti glazbe i pokreta“. Naši učenici tom su prigodom posjetili i Muzej vučedolske kulture, Vodotoranj i Memorijalno groblje žrtava Domovinskog rata te upoznali prošlost Vukovara i njegovo značenje u Domovinskom ratu.

***Bilješka br. 10 .- šifra 3234 – Komunalne usluge***

U tekućem izvještajnom razdoblju ostvareni su rashodi u iznosu 1.097,72 eura što je povećanje od 21,1%. Do navedenog povećanja došlo je zbog većeg broja kulturnih događanja u školi.

***Bilješka br. 11 .- šifra 3237 –*** *Intelektualne i osobne usluge*

U izvještajnom razdoblju ostvareni su rashodi u iznosu od 10.633,02 eura što je povećanje od 24,8 %. U 2023. godini Glazbena škola Jastrebarsko proslavila je 20. obljetnicu i tom prigodom snimljen je retrospektivni video o osnutku i radu Glazbene škole Jastrebarsko.

***Bilješka br. 12 .- šifra 3292 – Premije osiguranja***

U izvještajnom razdoblju ostvareni su rashodi u iznosu od 370,93 eura što je povećanje od 25,1 %. Razlog povećanja u odnosu na prethodno izvještajno razdoblje je veći broj osiguranih osoba.

***Bilješka br.13 .- šifra 3295–*** *Pristojbe i naknade*

U izvještajnom razdoblju ostvareni su rashodi u iznosu od 1.834,35 eura što je povećanje od 23,8 %. Do navedenog povećanja došlo je zbog povećanja naknade koju je poslodavac u obvezi plaćati ukoliko nema zaposlenu invalidnu osobu te plaćanja prtstojbe Hrvatskoj radio televiziju.

***Bilješka br.12 .- šifra 3299*** *– Ostali nespomenuti rashodi poslovanja*

U izvještajnom razdoblju ostvareni su rashodi u iznosu od 10.356,65 eura što je povećanje od 168,9 %. Do navedenog povećanja došlo je zbog rashoda koje je Škola imala prilikom obilježavanja 20. obljetnice te zbog sudjelovanja većeg broja učenika na domaćim i međunarodnim natjecanjima.

*Bilješke uz izvještaj o obvezama*

***Obrazac OBVEZE***

U ovom izvještajnom razdoblju podmirene su sve dospjele obveze na dan 31.12.2023.

***Bilješka br. 1. šifra V006****– Stanje obveza na kraju izvještajnog razdoblja*

Stanje nedospjelih obveza na kraju izvještajnog razdoblja (V009) iznose 72.211,76 eura. Navedene obveze odnose se na obveze za zaposlene u iznosu od 52.474,88 eura, obveze za materijalne rashode u iznosu od 3.031,69 eura čije je dospijeće plaćanja u siječnju 2024. godine te ostale tekuće obveze u iznosu od 16.705,19 eura.

*Bilješke uz Bilancu*

***Bilješka br. 1.***

Bilanca Glazbene škole Jastrebarsko predstavlja vrijednosno iskazani pregled imovine, obveza i vlastitih izvora sa stanjem na dan 312.12.2023. godine. Obrazac Bilance Glazbene škole Jastrebarsko na dan 31.12.2023. izrađen je na temeljem podataka iz Glavne knjige.

|  |  |  |
| --- | --- | --- |
| Opis stavke | Šifra | Iznos |
| Imovina | B001 | 226.779,48 |
| Nefinancijska imovina | B002 | 142.185,26 |
| Financijska imovina | 1 | 84.594,22 |
| Obveze i vlastiti izvori | B003 | 226.779,48 |
| Obveze | 2 | 72.211,76 |
| Vlastiti izvori | 9 | 154.567,72 |

***Bilješka br.2.***

U obrascu nije bilo značajnijih promjena osim povećanja ispravka vrijednosti osnovnih sredstava radi redovnog otpisa –obračuna amortizacije. Kao što je vidljivo povećanje je na postrojenju i opremi radi nabave novih glazbenih instrumenata.

Obvezne bilješke uz bilancu na obrascima:

* tablica 1- Dani zajmovi i primljene otplate
* tablica 2- Primljeni krediti i zajmovi te otplate
* tablica 3 – Primljeni robni zajmovi i financijski najmovi
* tablica 4- Dospjele kamate na kredite i zajmove

nisu prikazani na propisanim tablicama jer Glazbena škola Jastrebarsko nema kredita, zajmova i kamata na kredite i takvih podataka nema iskazanih u Bilanci.

***Bilješka br. 3. šifra 11*** *– Novac u banci i blagajni*

Stanje novca u banci i blagajni na dan 31.12.2023. obuhvaća novčana sredstva u iznosu od 430,53 eura.

***Bilješka br. 4 šifra 165*** *– Potraživanja za upravne i administrativne pristojbe, pristojbe po posebnim propisima i naknade*

Navedena potraživanja na dan 31.12.2023. iznose 15.131,43 eura i odnose se na participacije i najam instrumenata učenika Glazbene škole Jastrebarsko. Na šifri 169 –iskazan je ispravak vrijednosti potraživanja koji iznosi 5.945,80 eura.

***Bilješka br.5 .- šifra 193****– Kontinuirani rashodi budućih razdoblja*

Kontinuirani rashodi budućeg razdoblja iznose 54.404,97 eura a odnose se na rashode za zaposlene te ostale kontinuirane rashode poslovanja.

|  |  |  |  |  |  |
| --- | --- | --- | --- | --- | --- |
| Račun iz rač.plana | Opis stavke | Šifra | Stanje 1.siječnja | Stanje 31.12.2023. | Indeks |
| 922 | Višak/manjak prihoda | 922 | 4.572,69 | 3.196,83 | 69,9 |
| 9221 | Višak prihoda | 9221 | 6.369,01 | 8.824,88 | 138,6 |
| 92211 | Višak prihoda poslovanja | 92211 | 6.369,01 | 8.824,88 | 138,6 |
| 9222 | Manjak prihoda | 9222 | 1.796,32 | 5.628,05 | 313,3 |
| 92222 | Manjak prihoda od nefinancijske imovine | 92222 | 1.796,32 | 5.628,05 | 313,3 |

***Bilješka br.6.- šifra 922-****Višak/manjak prihoda*

Višak prihoda poslovanja raspoloživ u sljedećem razdoblju iznosi 3.196,83 eura.

*Bilješke uz izvještaj o promjenama u vrijednosti i obujmu imovine i obveza*

***Obrazac P-VRIO***

**Bilješka br.1.**

U izvještaju o promjenama u vrijednosti i obujmu imovine i obveza na dan 31.12.2023. došlo je do povećanja u iznosu od 2.938,48 eura. Navedeno povećanje odnosi se na proizvedenu dugotrajnu imovinu koju je Glazbena škola Jastrebarsko dobila u svrhu informatizacije obrazovnog sustava.

*Bilješke uz izvještaj o rashodima prema funkcijskoj klasifikaciji*

***Obrazac – RAS FUNKCIJSKI***

**Bilješka br. 1**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji unešeni su rashodi poslovanja 3 i rashodi za nabavu nefinancijske imovine 4 koji su u 2023. godini ostvareni u iznosu od 647.320,68 eura.

Odgovorna osoba proračunskog korisnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica: Iva Barač, prof.

Izvještaj sastavila:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlasta Fabijanić, bacc.oec

Datum predaje financijskog izvještaja: 31.1.2024.

Osoba za kontakt i kontakt broj: Vlasta Fabijanić, 01/6271605